**Versenykiírás**

**NKE Röplabda Mix Bajnokság 2022/23. tavasz**

**Helyszín**

Nemzeti Közszolgálati Egyetem, Ludovika Aréna – Sportcsarnok II. „A” rész – Budapest, 1083 Diószegi Sámuel utca 25.

**Öltöző**

Öltözési lehetőség a Ludovika Aréna öltözőhelyiségeiben lesz. Az öltözők zárható öltözőszekrényekkel, zuhanykabinnal, WC-vel, mosdóval, kézszárítóval felszereltek.

**Időpont**

Várható kezdés 2023. április 18-tól tart, hetente az alábbi napon:

Kedd: 20:00 – 22:00

**Nevezési határidő**

2023. április 14. (péntek) 13:00.

**A bajnokság lebonyolítása**

A bajnokság liga rendszerben zajlik: a résztvevő csapatok mindegyike játszik mindenkivel. Az elsőnek nevező 6 csapat jelentkezését fogadjuk el. A pontos lebonyolítás a jelentkezések függvényében készül el.

**A bajnokság helyezéseinek eldöntése:**

A mérkőzés győztese 3 pontot kap. Vereség esetén a csapat nem kap pontot. 2-1-es szett aránynál a győztes csapat 2 pontot, míg a vesztes csapat 1 pontot kap.

Azonos pontszám esetén az eredmények az alábbiak szerint kerülnek meghatározásra:

1. egymás ellen játszott bajnoki mérkőzés eredménye
2. szettarány
3. a bajnokságban elért több győzelem
4. a bajnoki mérkőzéseken elért több pont
5. sorsolás

Ha több csapat is azonos pontszámmal végez, úgy az egymás ellen elért eredményeik alapján létrehozott minitabella dönt.

**Játékszabályok**

A mérkőzések 2 nyert szettig, szettenként 25 nyert pontig tartanak. Szettenként az nyer, aki hamarabb éri el a 25 pontot, két pont különbséggel. Mérkőzésenként, a térfél cserénél, 1-1 egyperces időkérés engedélyezett csapatonként. A mérkőzést két csapat játssza, az egyes csapatok legfeljebb 10 főt nevezhetnek. A mérkőzések röplabda szabályok szerint kerülnek megrendezésre, egyszerre csapatonként 6 mezőnyjátékos (**minimum 3 lánynak kötelezően fent kell lenni**) tartózkodhat a pályán. Minden csapat köteles egységes, azonos színű szerelésről gondoskodni. A játékszabályokról részletes tájékoztató az ’NKE Röplabda bajnokság Játékszabályok’ dokumentumban található. A játékszabályzatban nem tárgyalt kérdések esetén a röplabda szabálykönyve az irányadó, valamint a szervező bizottság és a játékvezető hivatott dönteni és szabályt értelmezni a vitás kérdésekben.

**Mérkőzések lemondása**

Mérkőzés lemondására, halasztására és megóvására nincs lehetőség! Amennyiben egy csapat nem tud kiállni és lejátszani a mérkőzést, úgy automatikusan az ellenfélnek 2-0-s győzelmet írunk jóvá.

**Játékjogosultság**

Az NKE Röplabda mix bajnokság amatőr bajnokság, mely az NKE hivatalos egyetemi bajnoksága. Bajnokságunkra elsősorban az NKE hallgatóinak (hallgatói jogviszonyt a bajnokság első fordulójáig érvényes diákigazolvánnyal kell igazolni) a nevezését várjuk. Az MRSZ előírásai szerint a Bajnokságban kizárólag 18. életévét betöltött személyek vehetnek részt. A Bajnokságban a részvétel nem kötött sportorvosi engedélyhez, minden játékos saját felelősségére vesz részt a mérkőzéseken.

**Nevezési határidő**

Nevezni a LudEvent felületen keresztül lehet (<https://ludevent.uni-nke.hu/event/2929/>)

**2023. április 14. (péntek) 13:00 óráig.**

**Nevezési díj**

A nevezési díj **10.000,- Ft** A csapatok bajnokságra történő nevezése a LudEvent-en keresztül kitöltött nevezési lap leadásával és a nevezési díj befizetésével válik véglegessé.

A NKE Röplabda mix bajnokság nevezési díját átutalással szükséges rendezni:

2023. április 14. (péntek) 13:00-ig.

Kedvezményezett: Ludovika SE

Számlaszám: 10700581-67937080-51100005 számú (CIB Bank)

Közlemény: csapatnév + NKE Röplabda mix bajnokság nevezési díj

**Díjazás**

A bajnokság befejeztével minden dobogós csapat tagjait egyedi éremmel, továbbá a dobogós csapatokat kupával díjazzuk.

**Egyéb rendelkezések**

A csapatok játékosai és szurkolói kötelesek a Fair Play szellemében viselkedni a mérkőzések előtt/alatt/után is. A mérkőzéseken a játékosok saját felelősségükre vesznek részt, aktuális egészségi állapotuk tudatában.

A játékosok által a Ludovika Arénában okozott illetve elszenvedett károkért (öltöző berendezése, ellopott tárgyak stb.) a szervezők nem tudnak felelősséget vállalni, ezért kérjük mindenki fokozottan vigyázzon a Sportcsarnok berendezéseire, és saját értéktárgyaira is. Az esetleges károkozás esetén a vétkes csapatnak meg kell térítenie az okozott kárt!

A bajnokságra történő nevezéssel, a játékosok elfogadják a bajnokság versenykiírását és játékszabályait és a Ludovika Aréna házirendjét, amit maradéktalanul kötelesek betartani!

A bajnokságról szöveges beszámolók, fotók, illetve videofelvételek készülhetnek, amiket a szervezők a sportosegyetem.uni-nke.hu oldalon és a Ludovika Sport social media felületein tesznek közzé.